CELEX: C2005/257/04
Language: fi
Date: 2005-10-15 00:00:00
Title: Asia C-295/05: Tribunal Supremon, Sala de lo Contencioso-Administrativo, 1.4.2005 tekemällään päätöksellä esittämä ennakkoratkaisupyyntö asiassa Asociación Nacional de Empresas Forestales (ASEMFO) vastaan Transformación Agraria SA (TRAGSA) ja Administración del Estado

15.10.2005   
            
            
               FI
            
            
               Euroopan unionin virallinen lehti
            
            
               C 257/2
            
         Tribunal Supremon, Sala de lo Contencioso-Administrativo, 1.4.2005 tekemällään päätöksellä esittämä ennakkoratkaisupyyntö asiassa Asociación Nacional de Empresas Forestales (ASEMFO) vastaan Transformación Agraria SA (TRAGSA) ja Administración del Estado
   (Asia C-295/05)
   (2005/C 257/04)
   Oikeudenkäyntikieli: espanja
   Tribunal Supremo, Sala de lo Contencioso-Administrativo, on pyytänyt 1.4.2005 tekemällään päätöksellä, joka on saapunut yhteisöjen tuomioistuimeen 21.7.2005, Euroopan yhteisöjen tuomioistuimelta ennakkoratkaisua asiassa Asociación Nacional de Empresas Forestales (ASEMFO) vastaan Transformación Agraria SA (TRAGSA) ja Administración del Estado seuraaviin kysymyksiin:
   
               1)
            
            
               Voidaanko EY:n perustamissopimuksen 86 artiklan 1 kohdan nojalla sallia se, että unionin jäsenvaltio antaa lailla julkiselle yritykselle oikeudellisen aseman, jonka perusteella se voi toteuttaa julkisia rakennusurakoita noudattamatta tarjouskilpailussa tehtäviä hallinnon hankintoja koskevaa yleistä järjestelmää silloin, kun erityisiä kiireellisiä tai yleistä etua koskevia syitä ei ole, riippumatta siitä, alittuuko vai ylittyykö asiaa koskevissa yhteisön direktiiveissä tarkoitettu kynnysarvo?
            
         
               2)
            
            
               Onko tällainen oikeudellinen asema sopusoinnussa 14.6.1993 annettujen neuvoston direktiivien 93/36/ETY (1) ja 93/37/ETY (2) sekä niiden muuttamisesta 13.10.1997 annetun Euroopan parlamentin ja neuvoston direktiivin 97/52/EY (3) ja komission direktiivin 2001/78/EY (4) säännösten — tämä lainsäädäntö on äskettäin laadittu uudelleen 31.3.2004 annetussa Euroopan parlamentin ja neuvoston direktiivissä 2004/18/EY (5) — kanssa?
            
         
               3)
            
            
               Voidaanko Euroopan yhteisöjen tuomioistuimen 8.5.2003 antamassa tuomiossa (asia C-349/97, Espanjan kuningaskunta vastaan komissio) esitettyä tulkintaa joka tapauksessa soveltaa TRAGSAan ja sen tytäryhtiöihin, kun otetaan huomioon yhteisöjen tuomioistuimen muu julkisia hankintoja koskeva oikeuskäytäntö sekä se, että hallinto antaa TRAGSAn hoidettavaksi suuren määrän rakennusurakoita, joihin ei sovelleta vapaata kilpailua koskevaa järjestelmää, ja että tämä seikka voi merkittävästi vääristää merkityksellisiä markkinoita?
            
         
      (1)  Julkisia tavaranhankintoja koskevien sopimustentekomenettelyjen yhteensovittamisesta 14 päivänä kesäkuuta 1993 annettu neuvoston direktiivi 93/36/ETY (EYVL L 199, s. 1).
   
      (2)  Julkisia rakennusurakoita koskevien sopimusten tekomenettelyjen yhteensovittamisesta 14 päivänä kesäkuuta 1993 annettu neuvoston direktiivi 93/37/ETY (EYVL L 199, s. 54).
   
      (3)  Julkisia palveluhankintoja, julkisia tavaranhankintoja ja julkisia rakennusurakoita koskevien sopimusten tekomenettelyjen yhteensovittamisesta annettujen direktiivien 92/50/ETY, 93/36/ETY ja 93/37/ETY muuttamisesta 13 päivänä lokakuuta 1997 annettu Euroopan parlamentin ja neuvoston direktiivi 97/52/EY (EYVL L 328, s. 1).
   
      (4)  Neuvoston direktiivin 93/36/ETY liitteen IV, neuvoston direktiivin 93/37/ETY liitteiden IV, V ja VI, neuvoston direktiivin 92/50/ETY liitteiden III ja IV, sellaisina kuin ne ovat muutettuina direktiivillä 97/52/EY, sekä neuvoston direktiivin 93/38/ETY liitteiden XII–XV, XVII ja XVIII, sellaisena kuin se on muutettuna direktiivillä 98/4/EY, muuttamiseksi (Vakiolomakkeiden käyttöä hankintailmoituksissa koskeva direktiivi) (ETA:n kannalta merkityksellinen teksti) 13 päivänä syyskuuta 2001 annettu komission direktiivi 2001/78/EY (EYVL L 285, s. 1).
   
      (5)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annettu Euroopan parlamentin ja neuvoston direktiivi 2004/18/EY (EUVL L 134, s. 114).